Diari Oficial de la Generalitat Valenciana


Sumari del DOGV 4862, del 14-10-2004 (2004/10358)

DECRET 226/2004, de 8 d'octubre, del Consell de la Generalitat, pel qual es crea un col·legi d'Educació Infantil i Primària a València, per transformació de l'Escola d'Educació Infantil de Pinedo.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10273


Data del document
:   08-10-2004

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * València
    * centre d'ensenyament
    * ensenyament públic

DECRET 226/2004, de 8 d'octubre, del Consell de la Generalitat, pel qual es crea un col·legi d'Educació Infantil i Primària a València, per transformació de l'Escola d'Educació Infantil de Pinedo. [2004/10120]
  
La projecció de les dades censals va aconsellar, al seu moment, incloure en el Mapa Escolar de la Comunitat Valenciana la creació d'un nou centre docent, de 3 unitats d'Educació Infantil i 6 d'Educació Primària a València, zona VL 8219, Poblats del Sud.
  
L'Ajuntament de València, en sessió ordinària de la Junta de Govern celebrada el 30 d'abril de 2004, va posar a disposició de la Conselleria de Cultura, Educació i Esport una parcel·la de 3.465 m² al carrer Mossén Conca, s/n, per a la construcció del nou centre escolar, tot això en el marc de col·laboració establit en la disposició addicional dèsset de la Llei Orgànica 1/1990, de 3 d'octubre, d'Ordenació General del Sistema Educatiu i el Reial Decret 2274/1993, de 22 de desembre, de cooperació de les corporacions locals amb el Ministeri d'Educació i Ciència, d'aplicació supletòria a la Comunitat Valenciana.
  
Fins a la finalització de les obres de construcció del nou edifici escolar, el centre s'ubicarà en instal·lacions provisionals habilitades a este efecte.
  
En aplicació del que establix l'article 13 de la Llei Orgànica 8/1985, de 3 de juliol, reguladora del Dret a l'Educació, a l'efecte que el centre dispose des de la seua creació d'una denominació específica pròpia, se li assigna la corresponent a la zona on està ubicat. Tot això, sense perjuí del que establix l'article 4 del Reglament Orgànic i Funcional de les Escoles d'Educació Infantil i els Col·legis d'Educació Primària, aprovat pel Decret 233/1997, de 2 de setembre, del Consell de la Generalitat (DOGV de 08.09.1997).
  
En virtut d'això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació i l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, a proposta del conseller de Cultura i Educació, i després de la deliberació del Consell de la Generalitat, en la reunió celebrada el dia 8 d'octubre de 2004,
  
DECRETE
  
Article 1
  
Es crea, por transformació de l'Escola d'Educació Infantil de València-Pinedo, codi 97630962, el següent centre docent:
  
Província: València
  
Municipi: València-Pinedo
  
Codi: 09301311
  
Denominació: Col·legi Públic d'Educació Infantil i Primària de Pinedo
  
Domicili provisional: Travessia de Pinedo al mar, núm. 75
  
Codi Postal: 46274
  
Titular: Generalitat
  
Composició: 6 unitats d'Educació Infantil i 12 d'Educació Primària
  
Capacitat: 150 llocs escolars d'Educació Infantil i 300 d'Educació Primària
  
Article 2
  
1. El centre iniciarà les seues activitats el curs escolar 2004/05.
  
2. En el citat curs oferirà 2 unitats d'Educació Infantil i 2 d'Educació Primària.
  
3. El centre disposarà de 2 llocs de treball d'Educació Infantil i 2 d'Educació Primària, la resta de llocs de treball es cobriran amb especialistes itinerants.
  
4. El centre impartirà els programes d'educació bilingüe Programa d'Ensenyança en Valencià (PEV) i Programa d'Incorporació Progressiva (PIP).
  
DISPOSICIONS ADDICIONALS
  
Primera
  
El que establix el present decret s'inscriurà en el Registre de Centres Docents de la Comunitat Valenciana.
  
Segona
  
El personal docent amb destinació definitiva a l'Escola d'Educació Infantil de València-Pinedo, codi 75714129, que s'adscriga al centre que es crea per mitjà d'este decret, mantindrà l'antiguitat que posseïa en el seu centre d'origen, en aplicació del que establix la disposició addicional sèptima, 3) del Reial Decret 2112/1998, de 2 d'octubre, pel qual es regulen els concursos de trasllats d'àmbit nacional per a la provisió de places corresponents als cossos docents, (BOE de 06.10.1998).
  
Tercera
  
La Direcció Territorial de Cultura, Educació i Esport nomenarà l'equip directiu del centre, de conformitat amb el que establixen els articles 80, 4) i 91.2 de la Llei Orgànica 10/2002, de 23 de desembre, de Qualitat de l'Educació.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és procedent, la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això els seus efectes s'entenen referits a l'inici del curs escolar 2004/2005, excepte pel que fa al nomenament de l'equip directiu. En este últim supòsit els seus efectes s'entenen referits a l'1 de juliol de 2004.
  
València, 8 d'octubre de 2004.
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,